27.4.2022
EL
Επίσημη Εφημερίδα της Ευρωπαϊκής Ένωσης
L 124/3
(17)
Επίσης, οι Ηνωμένες Πολιτείες κοινοποίησαν στην Επιτροπή την εκδήλωση άλλων εστιών υψηλής παθογονικότητας γρίπης των πτηνών σε πουλερικά.
Οι εστίες βρίσκονται στις κομητείες Blue Earth και Meeker, στην πολιτεία Minnesota των Ηνωμένων Πολιτειών, και επιβεβαιώθηκαν στις 14 Απριλίου 2022 με εργαστηριακή ανάλυση (RT-PCR).
(18)
Οι κτηνιατρικές αρχές του Καναδά, του Ηνωμένου Βασιλείου και των Ηνωμένων Πολιτειών καθόρισαν ζώνη ελέγχου ακτίνας 10 χλμ. γύρω από τις πληγείσες εγκαταστάσεις και εφάρμοσαν πολιτική εξολόθρευσης με σκοπό τον έλεγχο της παρουσίας της υψηλής παθογονικότητας γρίπης των πτηνών και τον περιορισμό της εξάπλωσης της εν λόγω νόσου.
(19)
Ο Καναδάς, το Ηνωμένο Βασίλειο και οι Ηνωμένες Πολιτείες υπέβαλαν στην Επιτροπή πληροφορίες σχετικά με την επιδημιολογική κατάσταση στην επικράτειά τους, καθώς και τα μέτρα που έλαβαν για την πρόληψη της περαιτέρω εξάπλωσης της υψηλής παθογονικότητας γρίπης των πτηνών.
Οι πληροφορίες αυτές αξιολογήθηκαν από την Επιτροπή.
Με βάση την εν λόγω αξιολόγηση και προκειμένου να προστατευθεί το ζωοϋγειονομικό καθεστώς της Ένωσης, δεν θα πρέπει πλέον να επιτρέπεται η είσοδος στην Ένωση φορτίων πουλερικών, ζωικού αναπαραγωγικού υλικού πουλερικών και νωπού κρέατος από πουλερικά και πτερωτά θηράματα από τις περιοχές που υπόκεινται σε περιορισμούς οι οποίες οριοθετήθηκαν από τις κτηνιατρικές αρχές του Καναδά, του Ηνωμένου Βασιλείου και των Ηνωμένων Πολιτειών λόγω των πρόσφατων εστιών υψηλής παθογονικότητας γρίπης των πτηνών.
(20)
Επιπλέον, το Ηνωμένο Βασίλειο υπέβαλε επικαιροποιημένες πληροφορίες σχετικά με την επιδημιολογική κατάσταση στην επικράτειά του σε σχέση με εστίες υψηλής παθογονικότητας γρίπης των πτηνών που επιβεβαιώθηκαν σε εγκαταστάσεις πουλερικών στις 25 Νοεμβρίου 2021 κοντά στο Barrow upon Soar, περιφέρεια Charnwood, κομητεία Leicestershire, Αγγλία, Ηνωμένο Βασίλειο, στις 30 Νοεμβρίου 2021 κοντά στο Barrow upon Soar, περιφέρεια Charnwood, κομητεία Leicestershire, Αγγλία, Ηνωμένο Βασίλειο, στις 2 Δεκεμβρίου 2021, κοντά στο Leominster, περιφέρεια North Herefordshire, κομητεία Herefordshire, Αγγλία, Ηνωμένο Βασίλειο, στις 5 Δεκεμβρίου 2021, κοντά στο Newent, περιφέρεια Forest of Dean, κομητεία Gloucestershire, Αγγλία, Ηνωμένο Βασίλειο, στις 6 και 7 Δεκεμβρίου 2021, κοντά στο Barrow upon Soar, περιφέρεια Charnwood, κομητεία Leicestershire, Αγγλία, Ηνωμένο Βασίλειο, στις 10 Δεκεμβρίου 2021, κοντά στο Moffat, περιφέρεια Dumfriesshire, κομητείες Dumfries και Galloway, Αγγλία, Ηνωμένο Βασίλειο και στις 14 Δεκεμβρίου 2021, κοντά στο Middleton in Teesdale, κομητεία Durham, Durham, Αγγλία, Ηνωμένο Βασίλειο.
Το Ηνωμένο Βασίλειο υπέβαλε επίσης τα μέτρα που έλαβε για την πρόληψη της περαιτέρω εξάπλωσης της εν λόγω νόσου.
Ειδικότερα, έπειτα από την εκδήλωση της εν λόγω εστίας HPAI, το Ηνωμένο Βασίλειο έχει εφαρμόσει πολιτική εξολόθρευσης των πτηνών με στόχο την αναχαίτιση και τον περιορισμό της εξάπλωσης της νόσου.
Επιπλέον, το Ηνωμένο Βασίλειο έχει ολοκληρώσει τα αναγκαία μέτρα καθαρισμού και απολύμανσης μετά την εφαρμογή της πολιτικής εξολόθρευσης στις πληγείσες πτηνοτροφικές εκμεταλλεύσεις στην επικράτειά του.
(21)
Η Επιτροπή αξιολόγησε τις πληροφορίες που υπέβαλε το Ηνωμένο Βασίλειο και συμπέρανε ότι οι εστίες HPAI κοντά στο Barrow upon Soar, περιφέρεια Charnwood, κομητεία Leicestershire, Αγγλία, Ηνωμένο Βασίλειο, κοντά στο Leominster, περιφέρεια North Herefordshire, κομητεία Herefordshire, Αγγλία, Ηνωμένο Βασίλειο, κοντά στο Newent, περιφέρεια Forest of Dean, κομητεία Gloucestershire, Αγγλία, Ηνωμένο Βασίλειο, κοντά στο Moffat, περιφέρεια Dumfriesshire, κομητείες Dumfries και Galloway, Αγγλία, Ηνωμένο Βασίλειο, και κοντά στο Middleton in Teesdale, κομητεία Durham, Durham, Αγγλία, Ηνωμένο Βασίλειο, σε εγκαταστάσεις πουλερικών έχουν εκριζωθεί και δεν υπάρχει πλέον κανένας κίνδυνος που συνδέεται με την είσοδο στην Ένωση προϊόντων πουλερικών από τις ζώνες του Ηνωμένου Βασιλείου από τις οποίες έχει ανασταλεί η είσοδος στην Ένωση προϊόντων πουλερικών λόγω αυτών των εστιών.
(22)
Συνεπώς, τα παραρτήματα V και XIV του εκτελεστικού κανονισμού (ΕΕ) 2021/404 θα πρέπει να τροποποιηθούν αναλόγως.
(23)
Λαμβανομένης υπόψη της υφιστάμενης επιδημιολογικής κατάστασης στον Καναδά, στο Ηνωμένο Βασίλειο και στις Ηνωμένες Πολιτείες όσον αφορά την υψηλής παθογονικότητας γρίπη των πτηνών και τον σοβαρό κίνδυνο εισαγωγής της νόσου στην Ένωση, οι τροποποιήσεις που πρέπει να γίνουν στον εκτελεστικό κανονισμό (ΕΕ) 2021/404 με τον παρόντα κανονισμό θα πρέπει να τεθούν σε ισχύ επειγόντως.
(24)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1 Τα παραρτήματα V και XIV του εκτελεστικού κανονισμού (ΕΕ) 2021/404 τροποποιούνται σύμφωνα με το παράρτημα του παρόντος κανονισμού.